Hálft síðasta árið gjaldfrjálst í leikskólanum í Grundarfirði Nýkjörin bæjarstjórn Grundarfjarðar samþykkti samhljóða á fyrsta fundi sínum tillögu Sigríðar Finsen að gjaldskrá leikskólans Sólvalla verði breytt á þá leið að leikskóladvöl elsta árgangsins hverju sinni verði gjaldfrjáls í fjórar stundir á dag frá og með 1. ágúst á þessu ári . Dvöl umfram fjórar stundir greiðast samkvæmt gjaldskrá leikskólans hverju sinni . Bæjarfulltrúar minnihlutans á L-lista lýstu stuðningi við tillöguna og boðuðu jafnframt að þeir myndu leggja til síðar að tveir tímar á dag til viðbótar yrðu gjaldfrjálsir árið 2008 .